CRONICA GENERAL I)E ESPANA 
501 
to lidio con IV A T no empues otro e vincio los e salbo la assi. 
E ella priso aeste Remiro e afillo lo, e dixo quo este era su 
fijo et los otros non; et andaba ella en que este heredase Cas- 
tilla. Item los fijos vieron que errauan e dixieron la verdat 
e pidieron merce al rey e ala reyna que les perdonase, e fal- 
laron que don Ferrauclo otorgara puer fuerca; la madre per- 
dono los; mas juro que don Garcia non heredaria Castilla e 
ella queria la dar asu annado, despues a ruego del rey e de- 
los castillanos octorgo Castilla adon Ferrando, por tal pleyto 
que Aragon que eran sus arras, que las octorgassen adon 
Remiro por heredat e que lo octorgaba ella, et assi fue fecho, 
et assi se partio la tierra. Item este rey don Sancho vendio 
Gascueynna al conde dePictus. Item acaescio vndia que an- 
daba este rey don San- cho a caga en vn villar antigo que 
obiera villa, et fue por ferir vn puerco et puso se le en vn 
pescueco depeynna, e alco el benablo e non lo firio, que 
Dios non quiso, e torno se le el brago; e el rey de grant 
dolor descendio et cataron en aquel logar e abia y altar 
viejo et el scripto era de sant Antolin, e el rey fizo alii ora- 
cion e torno y su vigilia; e assi goarecio e poblo alii vna 
ciudat que le dezian Palencia, e dio esta ciudat ala yglesia 
de sant Antolin, assi como parece. Item caso este rey don 
Sancho en vida adon Ferrando su fijo con dona Sancha fija 
del rey Vermundo de Leon, e dio le este rey adon Sancho asu 
nuera con su fijo don Ferrando en casamiento quoantogana- 
ra delos moros dePisguera alia con placencia del rey Ver- 
mundo de Leon. Item don Garcia fijo deste rey don Sancho 
que era primo genito de Nabarra aparellose et fue a Roma en 
romeria alos apostolos. En tanto fino su padre este rey don 
Sancho el mayor en el aynno que andaba la era en mil III, et 
regno este rey don Sancho XXXV aynnos; et enterrolo su fijo 
don Ferrando en el monesterio de Hoynoria, e despues fizo 
tralatar el cuerpo ala yglesia de sant Ysidoro que el fiziera. 
Et assi don Garcia finco rey de Nabarra, et don Ferrando 
llamo se rey de Castillo, edon Remiro rey de Sobrarbo e de 
Aragon. E assi se partieron los regnos empues la muert des- 
te rey don Sancho. 
